[{"text_idx": "#000001", "text": "Iom komplika afero, klarigi c\u0302ion pri Amir. Necesas komenci de la fama iam, kaj tre s\u0302atata grupo Esperanto Desperado, kies lasta koncerto okazis g\u0302uste dum la 61a IJK en Zakopane \u2013 de tiu koncerto venas la titola foto. Fondinto de Esperanto Desperado, Kimo, kiu pli frue estis ankau\u0306 membro de Amplifiki, formis poste grupon Hotel Desperado, kaj Amir decidis dau\u0306rigi sian agadon sub nomo Espo Despo. Kial? Respondon vi povas trovi en ambau\u0306 intervjuoj de Kimo kaj Amir, sed evidenta estas unu afero \u2013 dau\u0306rigo de la bosniaj au\u0306 balkanaj influoj en arto de Amir. Tiun senton, cetere, oni trovas ankau\u0306 sur KDoj de E-Desperado."}, {"text_idx": "#000002", "text": "Espo Despo estas internacia muzikgrupo kiu kreadas kaj prezentas proprajn ritmajn kaj dancigajn kantojn kun tekstoj originale verkitaj en Esperanto. La unua intervjuo, kiu estis registrita dum Zamenhofa Festo en Berlino, sube."}, {"text_idx": "#000004", "text": "Intervjuo registrita decembre de 2009 dum ZF en Berlino,\npublikita en la 54a VVE, intervjuis Irek."}, {"text_idx": "#000005", "text": "La vespera programo de Zamenhofa Semajnfino \u20192009 en Berlino okazis en kelo de ia malnova domo. Agrabla loko, kun bone prizorgita bufedo kaj du kvazau\u0306 apartaj salonetoj c\u0302irkau\u0306 g\u0302i. En unu el ili, sur la alta drinkeja seg\u0302o, sidis Amir kun gitaro. Apude Gosia, lia edzino, plena da emocioj, rigardinta nur lin, ame. Amir trankvile regulis simplan aparataron, rigardis direkte al la brua, iom ebria jam post la tuta tago de Z-Festo publiko... Eksonis la gitaro."}, {"text_idx": "#000006", "text": "Bona koncerto! Tre plac\u0302is al mi. Ne nur al mi. Au\u0306skultu kelkajn pecojn aldone por almerau\u0306 iom senti la etoson. Amir ludis pli ol horon. S\u0302ajne li ne rimarkis pason de tempo ludinte kaj kantinte siajn s\u0302atatajn kantojn. Ne rimarkis tion ankau\u0306 la publiko g\u0302uinte lian muzikon. Poste ni iris al ia koridoro supren. La bruo en la kelo ne permesis normale interparoli... Kaj jen. Amir c\u0302e Varsovia Vento!"}, {"text_idx": "#000007", "text": "Amir dum la berlina koncerto decembre 2009"}, {"text_idx": "#000009", "text": "Esperanto Desperado \u2013 tempo-dau\u0306ro 4:14"}, {"text_idx": "#000011", "text": "Komentfluo por tiu c\u0302i artikolo"}, {"text_idx": "#000013", "text": "Mi amis la muzikon \u201cBranc\u0302o\u201d kaj mi volas la muziktekston. Kie mi povas trovi g\u0302in?"}, {"text_idx": "#000016", "text": "- tradicia, originala nomo \u2019Grana od bora\u2019 , tradukita de Amir Hadziahmetovic -"}, {"text_idx": "#000017", "text": "Branc\u0302o de pino, Falis c\u0302e maro"}, {"text_idx": "#000022", "text": "Radio kaj TV \u2013 Studio"}, {"text_idx": "#000024", "text": "Kreita pere de WordPress kaj Tarski"}]